
ΔΕΛΤΙΟ ΤΥΠΟΥ

Αύριο 18 Μαρτίου, θα εκδικαστεί στο Εφετείο Χανίων, η έφεση του εργοδότη κατά της πρωτόδικης απόφασης του δικαστηρίου, που τον έκρινε ένοχο για τον θάνατο του Μανόλη Αφράτη, σε εργατικό ατύχημα τον Μάιο του 2020. Το δικαστήριο τον έκρινε ένοχο για ανθρωποκτονία από αμέλεια και του επέβαλε την ποινή των 2 χρόνων με αναστολή. 
Ο συνάδελφος οδηγούσε σε ώρα εργασίας το φορτηγό ψυγείο της εταιρείας που εργαζόταν και  που όπως αποδείχτηκε ήταν εντελώς ασυντήρητο, έσπασαν τα φρένα και ανατράπηκε. Ήταν πραγματικά ένα κινούμενο φέρετρο που δεν πληρούσε καμία προδιαγραφή ασφάλειας.
Η οικογένεια του Μανόλη δίνει ένα πολύχρονο αγώνα για δικαίωση από την ημέρα του εν λόγω δυστυχήματος.
Ένα δυστύχημα που αρχικά είχε θεωρηθεί τροχαίο!!!
Το Εργατικό Κέντρο Χανίων στέκεται δίπλα στον αγώνα της οικογένειάς του, γιατί ο αγώνας δικαίωσης για τον Μανώλη Αφράτη δεν έχει τελειώσει!!!



Εργατοϋπαλληλικό Κέντρο Νομού Χανίων

